આજથી ટ્રાફિક ઈ-મેમો સિસ્ટમ ચાલુ થતાં જ હેલમેટની ખરીદી જોવા મળી હતી. કેમેરામાં હેલમેટ વગર પકડાઈ ન જવાય તે માટે અસંખ્ય વાહનચાલકોએ રવિવારની રજાના દિવસે હેલમેટની ખરીદી ઉપર ધ્યાન કેન્દ્રિત કર્યું હતું. આજે ઓછો ટ્રાફિક હોવા છતાં વાહનચાલકો ઝીબ્રા ક્રોસિંગની પાછળ ઉભા રહેવાથી માંડી કોઈપણ પ્રકારના ટ્રાફિક નિયમભંગ ન થાય તેની તકેદારી રાખવા જાગૃત જોવા મળતાં હતાં. ઈ-મેમો પદ્ધતિ ફરી શરૂ થતાં કેમેરાની ‘તિસરી આંખ’થી બચવા માટે લોકો વધુ સતર્ક થઈ ગયાં છે. આવનારાં દિવસોમાં ટ્રાફિક ઈ-મેમોની સંખ્યા વધશે તેમ સ્વયંશિસ્ત વધવા પોલીસ આશાવાદી છે.